smcproject/ml-wiki-sentences huggingface dataset:
എതിർപ്പുകൾ ഉണ്ടായിരുന്നിട്ടും, ഇംഗ്ലണ്ടിലെ ഒരു മുഖ്യധാരാ ചികിത്സയായി വേരിയലേഷൻ മാറി.
സ്ഥിതിവിവരക്കണക്ക് നിരീക്ഷണത്തിൽ അതിന്റെ വിജയം സ്ഥാപിതമായിരുന്നു.
ഇത് സ്വാഭാവികമായും വസൂരി പിടിപെടുന്നതിനുള്ള സുരക്ഷിതമായ ബദലാണെന്ന് സ്ഥിരീകരിക്കപ്പെടുകയും ജീവിതകാലം മുഴുവൻ രോഗത്തിൽ നിന്ന് സംരക്ഷിക്കുമെന്ന അനുമാനത്താൽ വേഗത്തിൽ പ്രചരിക്കുകയും ചെയ്തു.
സട്ടോണിയൻ രീതി
ഇംഗ്ലീഷ് വേരിയലേഷൻ പ്രസ്ഥാനത്തിന്റെ പ്രധാന വക്താക്കൾ ഈ സമ്പ്രദായത്തിൽ വിപ്ലവം സൃഷ്ടിച്ച വൈദ്യ കുടുംബമായ സട്ടൺസ് ആയിരുന്നു.
ഗോത്രപിതാവ്, റോബർട്ട് സട്ടൺ, സഫോക്കിൽ നിന്നുള്ള ഒരു സർജനായിരുന്നു.
1757-ൽ അദ്ദേഹത്തിന്റെ ഒരു മകനിൽ ചെയ്ത ഒരു നടപടിക്രമം പരാജയപ്പെട്ടു.
നടപടിക്രമം കഴിയുന്നത്ര സൗമ്യമാക്കി മാറ്റുന്ന ഒരു പുതിയ രീതി അദ്ദേഹം തേടി.
1762-ഓടെ അദ്ദേഹം "വസൂരിക്ക് കുത്തിവയ്പ്പിനുള്ള ഒരു പുതിയ രീതി" പരസ്യം ചെയ്യാൻ തുടങ്ങി.
സട്ടൺ തന്റെ രീതി രഹസ്യമായി സൂക്ഷിക്കുകയും അത് തന്റെ മൂന്ന് ആൺമക്കളുമായി മാത്രം പങ്കിടുകയും ചെയ്തു.
ഈ പുതിയ രീതിക്ക് പിന്നിലെ നിഗൂഢതയും ഫലപ്രാപ്തിയും അവരുടെ ബിസിനസ്സ് പ്രോത്സാഹിപ്പിക്കുന്നതിന് സഹായിച്ചു, അത് വളരെ വേഗം വിജയിച്ചു.
അവർ വേരിയലേഷൻ ഹൗസുകളുടെയും ക്ലിനിക്കുകളുടെയും ഒരു ശൃംഖല സ്ഥാപിക്കുകയും രഹസ്യം വെളിപ്പെടുത്തരുതെന്ന വ്യവസ്ഥയിൽ ലാഭ വിഹിതം പങ്ക് വെച്ച് മറ്റ് വേരിയളേറ്റർമാർക്ക് ഫ്രാഞ്ചൈസികൾ വാഗ്ദാനം ചെയ്യുകയും ചെയ്തു.
1770 ആയപ്പോഴേക്കും സട്ടൺസിന് 300,000 സംതൃപ്തരായ ഉപഭോക്താക്കളൂണ്ടായിരുന്നു.
സട്ടൺ മക്കളിൽ മൂത്തവനായ ഡാനിയൽ 1796-ൽ പ്രസിദ്ധീകരിച്ച തന്റെ പുസ്തകമായ ദി ഇനോക്കുലേറ്ററിൽ അവരുടെ രീതിയുടെ വിജയം ഒരു ആഴമില്ലാത്ത പോറൽ, നേരിയ തോതിൽ ബാധിച്ച ദാതാക്കളെ മാത്രം ശ്രദ്ധാപൂർവം തിരഞ്ഞെടുക്കൽ, രക്തസ്രാവമോ തീവ്രമായ ശുദ്ധീകരണമോ ഇല്ല എന്നിവ ആണെന്ന് വെളിപ്പെടുത്തി.
ഈ വെളിപ്പെടുത്തലിനുശേഷം സട്ടണുകളുടെ പ്രശസ്തി ക്രമേണ മങ്ങിയെങ്കിലും, കുടുംബത്തിന്റെ ശാശ്വതമായ മതിപ്പ് തലമുറകളോളം നിലനിന്നു.
തോമസ് നെറ്റിൽടൺ (1683–1748) സട്ടൺസിന്റെ ഒരു മുൻഗാമിയായിരുന്നു.
ജോണി നോഷൻസ്
18-ാം നൂറ്റാണ്ടിന്റെ അവസാനത്തിൽ ഷെറ്റ്‌ലൻഡിലെ ആയിരക്കണക്കിന് രോഗികൾക്ക് വസൂരിയുടെ ഒരു വേരിയലേഷൻ രീതി സ്വതന്ത്രമായി വികസിപ്പിക്കുകയും വിജയകരമായി നൽകുകയും ചെയ്ത സ്കോട്ട്‌ലൻഡിലെ ഷെറ്റ്‌ലാന്റിൽ നിന്നുള്ള വൈദ്യൻ ആയിരുന്നു ജോണി നോഷൻസ് എന്ന വിളിപ്പേരിൽ കൂടുതലായി അറിയപ്പെടുന്ന ജോൺ വില്യംസൺ.
പ്രാഥമിക വിദ്യാഭ്യാസവും ഔപചാരികമായ മെഡിക്കൽ പശ്ചാത്തലവുമില്ലാതെ സ്വയം പഠിച്ച വ്യക്തിയായിരുന്നിട്ടും, അദ്ദേഹം ആവിഷ്കരിച്ച ചികിത്സയുടെ ഫലപ്രാപ്തി വളരെ ഉയർന്നതായിരുന്നു.
ഏകദേശം 3,000 പേർക്ക് പ്രതിരോധ കുത്തിവയ്പ്പ് നൽകാനും നിരവധി ജീവൻ രക്ഷിക്കാനും ഇത് കാരണമായി, ഇത് ഷെറ്റ്ലാൻഡ് ജനസംഖ്യയുടെ അക്കാലത്തെ ജനസംഖ്യാശാസ്ത്രത്തിൽ കാര്യമായ സ്വാധീനം ചെലുത്തി.
ഒരു രോഗിക്ക്പോലും ജീവൻ നഷ്ടമായിട്ടില്ലെന്നതിന്റെ പേരിൽ അദ്ദേഹം അറിയപ്പെടുന്നു.
നോഷൻസ് ആദ്യം വസൂരി പഴുപ്പ് ശേഖരിക്കും.
എന്നിട്ട് പീറ്റ് സ്മോക്ക് ഉപയോഗിച്ച് അദ്ദേഹം അത് ഉണക്കും (ഇത് വൈറസിന്റെ ശക്തി (വിറുലൻസ്) കുറയ്ക്കുമെന്ന് വിശ്വസിക്കുന്നു), പിന്നീട് അത് കർപ്പൂരമിട്ട് നിലത്ത് കത്തിക്കും.
(ആന്റി ബാക്ടീരിയൽ പ്രോപ്പർട്ടികൾ ഉള്ളതിനാൽ ഇത് ദ്രവ്യത്തെ വിഘടിപ്പിക്കുന്നത് തടയുന്നു).
കത്തിക്കുന്നതിന് മുമ്പ് ഗ്ലാസ് ഷീറ്റുകൾക്കിടയിൽ ഈ പദാർത്ഥം പരത്തുമെന്ന് വാക്കാലുള്ള ചരിത്രം സൂചിപ്പിക്കുന്നു.
ഒരു രോഗിക്ക് നൽകുന്നതിനുമുമ്പ് വൈറസിന്റെ ശക്തി കുറയ്ക്കുന്നതിന് ഏഴോ എട്ടോ വർഷം വരെ ഈ അവസ്ഥയിൽ സൂക്ഷിക്കും.
നോഷൻസ് സ്വയം ഉണ്ടാക്കിയ ഒരു കത്തി ഉപയോഗിച്ച് അദ്ദേഹം രോഗിയുടെ കയ്യിൽ ചെറിയ മുറിവുണ്ടാക്കി അതിൽ താൻ തയ്യാറാക്കിയ വസ്തു കടത്തി മുറിവ് ത്വക്ക് കൊണ്ട് അടച്ച് കാബേജ് ഇല വെച്ച് പ്ലാസ്റ്റർ ചെയ്യും.
സമകാലികരായ ക്വാക്ക് ഡോക്ടർമാരിൽ നിന്ന് വ്യത്യസ്തമായി, നോഷൻസ് പ്രത്യേക വിശ്രമ സാഹചര്യങ്ങളൊന്നും (രോഗിയെ തീയുടെ മുന്നിൽ നിർത്തുക, പുതപ്പ് കൊണ്ട് മൂടുക, ശുദ്ധവായു അനുവദിക്കാതിരിക്കുക എന്നിവപോലുള്ള "ചൂട് ചികിത്സ") നിർദ്ദേശിക്കാറില്ലായിരുന്നു.
അണുബാധയുടെ സമയത്തും സുഖം പ്രാപിക്കുന്ന സമയത്തും അദ്ദേഹം മറ്റ് മരുന്നുകളൊന്നും നൽകാറില്ല.
നോഷൻസിന്റെ രീതി സുട്ടോണിയൻ രീതിയുമായി ശക്തമായ സാമ്യം പുലർത്തുന്നു എങ്കിലും ഈ വേരിയലേഷൻ രീതിയെക്കുറിച്ച് നോഷൻസ് എങ്ങനെ തിരിച്ചറിഞ്ഞു എന്നത് വ്യക്തമല്ല - ഇത് രേഖാമൂലമുള്ള വിവരണത്തിലൂടെയോ അല്ലെങ്കിൽ ഈ സാങ്കേതിക വിദ്യയെക്കുറിച്ച് അറിയാവുന്ന  മറ്റൊരു ഫിസിഷ്യനോ വൈദികസംഘത്തിലെ അംഗമോ പോലുള്ള മറ്റാരെങ്കിലുമായുള്ള ചർച്ചയിലൂടെയോ ആകാം എന്ന് കരുതപ്പെടുന്നു.
വ്യാപകമായ അംഗീകാരം
1738-ൽ, ചേമ്പേഴ്‌സ് സൈക്ലോപീഡിയയുടെ രണ്ടാം പതിപ്പിൽ വേരിയലേഷൻ ചേർത്തു.
പിന്നീട് 1754-ൽ, റോയൽ കോളേജ് ഓഫ് ഫിസിഷ്യൻസിന്റെ അനുമതി വേരിയലേഷന് ലഭിച്ചു.
ഇതെല്ലാം ഇംഗ്ലണ്ടിനെ വേരിയലേഷന്റെ അന്തർദേശീയ കേന്ദ്രമാക്കി മാറ്റി.
ഈ "പുതിയ" പ്രതിരോധ മാർഗ്ഗം പര്യവേക്ഷണം ചെയ്യാൻ ലോകമെമ്പാടുമുള്ള സന്ദർശകർ ഇംഗ്ലണ്ടിലെത്തി.
വേരിയലേഷന്റെ ഗുണഫലങ്ങൾ സ്വന്തം രാജ്യങ്ങളിൽ പരിചയപ്പെടുത്താൻ ശ്രമിക്കുന്നവർക്കുള്ള ഇടമായും അവിടം മാറി.
ഇതിന്റെ ശ്രദ്ധേയമായ ഉദാഹരണമാണ് റഷ്യയിലേക്കുള്ള വേരിയലേഷൻ രീതിയുടെ അവതരണം.
പ്രമുഖ ബാങ്കറും രാഷ്ട്രീയക്കാരനും ഭിഷഗ്വരനുമായ തോമസ് ഡിംസ്‌ഡേലിനെ കാതറിൻ ഗ്രേറ്റിനെ വേരിയലേറ്റ് ചെയ്യുന്നതിനായി സെന്റ് പീറ്റേഴ്‌സ്ബർഗ് സന്ദർശിക്കാൻ ക്ഷണിച്ചു.
1769-ൽ അദ്ദേഹം കാതറിൻ , അവരുടെ 14 വയസ്സുള്ള മകൻ ഗ്രാൻഡ് ഡ്യൂക്ക് പോൾ, രാജ സഭയിലെ 140-ലധികം പ്രമുഖ അംഗങ്ങൾ എന്നിവരെ വേരിയലേറ്റ് ചെയ്തു.
ഫലങ്ങൾ വിജയകരമായിരുന്നു.
വാക്സിനേഷനിലേക്കുള്ള മാറ്റം
വേരിയലേഷന്റെ വിജയം മെഡിക്കൽ പ്രൊഫഷണലുകൾ ഉൾപ്പെടെ പലരെയും അതിന്റെ പോരായ്മകൾ അവഗണിക്കാൻ പ്രേരിപ്പിച്ചു.
ജീവിതകാലം മുഴുവൻ വസൂരിയിൽ നിന്ന് സംരക്ഷിക്കുന്നു എന്നതിന്റെ അടിസ്ഥാനത്തിലാണ് വേരിയലേഷൻ ചെയ്യുന്നത്.
1760-കൾ മുതൽ, ജോൺ ഫ്യൂസ്റ്റർ , പീറ്റർ പ്ലെറ്റ്, ബെഞ്ചമിൻ ജെസ്റ്റി, എഡ്വേർഡ് ജെന്നർ എന്നിവരുൾപ്പെടെ നിരവധി വ്യക്തികൾ, വസൂരിയിൽ നിന്ന് സംരക്ഷിക്കുന്നതിനായി മൃഗങ്ങളുടെ അണുബാധയായ കൗപോക്സിൽ നിന്നുള്ള വസ്തുക്കൾ ഉപയോഗിക്കുന്നതിൽ താൽപ്പര്യം കാണിച്ചു.
1796-ൽ ജെന്നർ ജെയിംസ് ഫിപ്‌സിന് വാക്‌സിനേഷൻ നൽകി.
1798-ൽ കൂടുതൽ വാക്‌സിനേഷനുകൾ നടത്തി, വസൂരിയിൽ നിന്ന് സംരക്ഷണംനൽകുന്നതിൽ ഗോവസൂരി വസൂരി അണുക്കൾ ഉപയോഗിച്ചുള്ള വേരിയലേഷനെക്കാൾ സുരക്ഷിതമാണെന്നും അദ്ദേഹത്തിന്റെ വാക്‌സിൻ കൈകളിലേക്ക് കൈമാറ്റം ചെയ്യാമെന്നുമുള്ളതിനുള്ള തെളിവുകൾ ആദ്യമായി പ്രസിദ്ധീകരിച്ചു.
വസൂരി വാക്സിൻ വ്യാപകമായി ഉപയോഗിക്കപ്പെടുകയും അതിന്റെ ഗുണങ്ങൾ വിലമതിക്കുകയും ചെയ്തതോടെ വേരിയളേഷന്റെ ഉപയോഗം കുറയാൻ തുടങ്ങി.
1805-ൽ റഷ്യയിൽ തുടങ്ങി വിവിധ രാജ്യങ്ങൾ വേരിയലേഷൻ നിയമവിരുദ്ധമാക്കി.
വേരിയലേഷൻ ക്രമേണ നിരസിക്കുകയോ ചില രാജ്യങ്ങളിൽ നിരോധിക്കുകയോ ചെയ്‌തെങ്കിലും, മറ്റു രാജ്യങ്ങളിൽ അത്  പ്രചാരത്തിലുണ്ടായിരുന്നു.
"വസൂരി വാങ്ങൽ" രീതി പത്തൊൻപതാം നൂറ്റാണ്ടിന്റെ അവസാനം വരെ സുഡാനിൽ തുടർന്നിരുന്നു.
ലോകാരോഗ്യ സംഘടനയുടെ വസൂരി നിർമ്മാർജ്ജന കാമ്പെയ്‌നിനിടെ, വാക്‌സിനേഷൻ ടീമുകൾ പാക്കിസ്ഥാന്റെയും അഫ്ഗാനിസ്ഥാന്റെയും വിദൂര പ്രദേശങ്ങളിൽ വേരിയലേറ്റർമാരെ കണ്ടെത്തുകയും അവരുടെ സാമ്പിളുകൾ കണ്ടുകെട്ടുകയും ചെയ്തു.
മറ്റ് രോഗങ്ങൾ
വേരിയലേഷൻ രീതിയുടെ പ്രചാരം ഏതാണ്ട് അവസാനിച്ചിട്ടുണ്ടെങ്കിലും, പ്രതിരോധശേഷി നേടാനുള്ള ശ്രമത്തിൽ, ചിക്കൻപോക്‌സ്, മീസിൽസ് , റുബെല്ല തുടങ്ങിയ രോഗങ്ങൾക്ക് കുട്ടികളെ മനഃപൂർവം വിധേയമാക്കുന്ന "പോക്‌സ് പാർട്ടികൾ " പോലുള്ള മറ്റ് പരമ്പരാഗത രീതികളുടെ ആശയത്തെ ഇത് സ്വാധീനിച്ചതായി കരുതുന്നു.
പബ്ലിക് ഹെൽത്ത് ഉദ്യോഗസ്ഥർ ശക്തമായി നിരുത്സാഹപ്പെടുത്തിയെങ്കിലും, ഈ രീതി ഇന്നും സമൂഹത്തിൽ നിലനിൽക്കുന്നു.
അപകടസാധ്യതകൾ കാരണം കോവിഡ്-19 നെ ചെറുക്കുന്നതിനുള്ള ഒരു തന്ത്രമായി കൊറോണ അണുബാധ മനഃപൂർവ്വം നേടാൻ ശ്രമിക്കുന്നത് നിരുൽസാഹപ്പെടുത്തുന്നുണ്ടെങ്കിലും, മുഖാവരണം സാർവത്രികമായി ഉപയോഗിക്കുന്നത് മൂലം ധരിക്കുന്നയാൾ പുറന്തള്ളുന്നതോ സ്വീകരിക്കുന്നതോ ആയ വൈറൽ കണങ്ങളുടെ അളവ് കുറയുന്നത് ലക്ഷണമില്ലാത്തതോ താരതമ്യേന നേരിയതോ ആയ അണുബാധകളുടെ ഉയർന്ന അനുപാതവുമായി ബന്ധപ്പെട്ടിരിക്കുന്നു എന്ന ഒരു സിദ്ധാന്തവുമുണ്ട് .
വോൾഡോർസെർസ്ക്കി ദേശീയോദ്യാനം
റഷ്യയുടെ വടക്കുഭാഗത്തായി, ഒബ്ലാസ്റ്റിലെ ഒനെഴ്സ്ക്കിലെ അർഖാങെൽസ്ക്ക് ജില്ലയിലും കരേലിയാ സ്വയംഭരണപ്രദേശത്തെ പുഡോഴ്സ്ക്കി ജില്ലയിലുമായി സ്ഥിതിചെയ്യുന്ന ദേശീയോദ്യാനമാണ് വോൾഡോർസെർസ്ക്കി ദേശീയോദ്യാനം ( Russian : Водлозерский национальный парк ).
1991 ഏപ്രിൽ 20 നാണ് ഇത് സ്ഥാപിതമായത്.
2001 മുതൽ ഇതിന് യുനസ്ക്കൊയുടെ ജൈവമണ്ഡല സംരക്ഷിതപ്രദേശം എന്ന പദവിയുണ്ട്.
വടക്കൻ റഷ്യയിലെ കോൺ മരങ്ങളുടെ വനപ്രദേശങ്ങളെ (ടൈഗ) സംരക്ഷിക്കാനായാണ് ഈ ദേശീയോദ്യാനം ആരംഭിച്ചത്.
വോഡ്ലോസെറോ തടാകം, തടാകത്തിലേക്ക് ജലമൊഴുകിയെത്തുന്ന ഇലെക്സാനദീതടപ്രദേശം, ജലം പുറത്തേക്കൊഴുകുന്ന വോഡ്ല നദിയുടെ ഉയർന്ന ഭാഗം എന്നിവ ഈ ദേശീയോദ്യാനത്തിൽ ഉൾപ്പെടുന്നു.
വർഷം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Varshammalayalammovie
രഞ്ജിത്ത് ശങ്കർ സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണ് വർഷം.
മമ്മൂട്ടി , ആശ ശരത് എന്നിവർ പ്രധാന കഥാപാത്രങ്ങളായ ഈ ചിത്രത്തിൽ ടി.ജി. രവി , പ്രതിനായക കഥാപാത്രത്തെ അവതരിപ്പിക്കുന്നു.
മംമ്ത മോഹൻദാസ് , ഗോവിന്ദ് പദ്മസൂര്യ, മാസ്റ്റർ പ്രജ്വാൾ തുടങ്ങിയവർ പ്രധാന സഹകഥാപാത്രങ്ങളെ അവതരിപ്പിക്കുന്നു.
ബിജിബാൽ ആണ് ഈ സിനിമക്ക് സംഗീതം നൽകിയിരിക്കുന്നത് .
2014 നവംബർ 6 ന് വർഷം ലോകമെമ്പാടും റിലീസ് ചെയ്തു.
പൊതുവിൽ നിരൂപക പ്രശംസ പിടിച്ചുപറ്റാൻ ഈ സിനിമക്ക് കഴിഞ്ഞു.
ബിജിബാൽ സംഗീതമിട്ട ഈ ചിത്രത്തിൽ സന്തോഷ് വർമ്മ, ജയഗീത എന്നിവർ  കവിതയെഴുതി.
വേണു ( മമ്മൂട്ടി ) എന്ന ഒരു സമ്പന്ന ഫിനാൻസ് കമ്പനി ഉടമയുടെ കഥയാണ് ഈ ചിത്രം.
താരം വേഷം 1 മമ്മൂട്ടി പി.കെ.വേണുഗോപാൽ(വേണു) 2 ആശ ശരത് നന്ദിനി 3 സരയു മോഹൻ നന്ദിനിയുടെ ഇളയ സഹോദരി 4 ഇർഷാദ് മോഹനൻ 5 മംമ്ത മോഹൻദാസ് ഡോ:ജയശ്രീ 6 ടി.ജി. രവി മണവാളൻ പീറ്റർ 7 സുനിൽ സുഖദ ശംഭു 8 സുധീർ കരമന വികാരിഅച്ചൻ 9 സജിത മഠത്തിൽ ഓമന 10 ശ്രീലത നമ്പൂതിരി തങ്കമ്മായി 11 സന്തോഷ് കീഴാറ്റൂർ - സതീശൻ 12 പ്രജ്വൽ പ്രസാദ് ആനന്ദ് 13 ശിവജി ഗുരുവായൂർ ദേവദാസ് 14 ഗോവിന്ദ് പത്മസൂര്യ പ്രകാശൻ 15 വിനോദ് കോവൂർ അസ്ലാം 16 ഹരീഷ് പേരടി വേണുവിന്റെ  ജ്യേഷഠൻ 17 അഞ്ജന അപ്പുക്കുട്ടൻ ഹിമ 18 ടി.എസ്.രാജു കേണൽ 19 അനൂപ് വിക്രമൻ കണ്ണൻ 20 നെബീഷ് ബെൻസൻ അമീർ(ബാല്യം) 21 ഷെബിൻ ബെൻസൻ അമീർ പാട്ടരങ്ങ് വരികൾ: സന്തോഷ് വർമ്മ എം ആർ ജയഗീത ഈണം: ബിജിബാൽ നമ്പർ.
പാട്ട് പാട്ടുകാർ രചന രാഗം 1 കരിമുകിലുകൾ ശരത്‌ സന്തോഷ് വർമ്മ 2 കൂട്ടുതേടി സച്ചിൻ വാരിയർ എം ആർ ജയഗീത
വേണു എന്ന കഥാപാത്രത്തെ അവതരിപ്പിച്ചതിന് 17-ാമത് ഏഷ്യാനെറ്റ് ഫിലിം അവാർഡ്, 62-ാമത് ഫിലിം ഫെയർ അവാർഡ് സൗത്ത്, 2014 വനിത ഫിലിം അവാർഡ്, എന്നിവയുടെ മികച്ച നടനുള്ള അവാർഡ് മമ്മൂട്ടിക്ക് ലഭിച്ചു.
നാലാം സൗത്ത് ഇന്ത്യൻ ഇന്റർനാഷണൽ മൂവി അവാർഡുകളിൽ മികച്ച നടനുള്ള അവാർഡിന് ഇദ്ദേഹം നാമനിർദ്ദേശം ചെയ്യപ്പെട്ടു.
രാമു കാര്യാട്ട് മൂവി അവാർഡുകളിൽ  മികച്ച നടിക്കുള്ള പുരസ്കാരം ആശ ശരത്ത് നേടി.
മികച്ച നടിക്കുള്ള ഫിലിം ഫെയർ പുരസ്കാരത്തിന് നാമനിർദ്ദേശം ചെയ്യപ്പെട്ടു.
അവലംബം പുറത്തേക്കുള്ള കണ്ണികൾ വർഷം ഇന്റർനെറ്റ് മൂവി ഡാറ്റാബേസിൽ വർഷം (2014) വിഡിയോ യൂട്യൂബിൽ
ചൂരക്കാട്ടുകര ഇംഗ്ലീഷ് വിലാസം https://ml.wikipedia.org/wiki/Choorakkattukara ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ഫെബ്രുവരി മുതൽ തുടരുന്നു.
തൃശ്ശൂർ ജില്ലയിലെ പുഴയ്ക്കൽ ബ്ലോക്കിൽ ഉൾപ്പെടുന്ന അടാട്ട് ഗ്രാമ പഞ്ചായത്തിലെ ഒരു ഗ്രാമം.
തൃശൂർ പൂരത്തിലെ ഘടക പൂരങ്ങളിൽ പങ്കാളിയായ ചൂരക്കോട്ടുകാവ് ഭഗവതിക്ഷേത്രം സ്ഥിതി ചെയ്യുന്നത് ഇവിടെയാണ്.
തൃശ്ശൂർ നഗരത്തിൽ നിന്ന് കുന്നംകുളത്തേക്ക് പോകുന്ന തൃശ്ശൂർ-കുറ്റിപ്പുറം സംസ്ഥാന പാതയിൽ ഏഴ് കിലോമീറ്റർ പിന്നിട്ടാൽ ചൂരക്കാട്ടുകര ഗ്രാമമായി.
കിഴക്ക് കുറ്റൂർ ഗ്രാമവും, തെക്ക് മുതുവറയും , പടിഞ്ഞാറ് അമല നഗറും , വടക്ക് പേരാമംഗലം ഗ്രാമവുമാണ് ചൂരക്കാട്ടുകരയുടെ അതിരുകൾ.
അടാട്ട് ഗ്രാമപഞ്ചായത്തിലെ അഞ്ചും ആറും വാർഡുകൾ ചൂരക്കാട്ടുകരയെ പ്രതിനിധാനം ചെയ്യുന്നു.
സ്ഥാപനങ്ങൾ മാനവ സേവ കണ്ണാശുപത്രി ജി. യു. പി. എസ്. ചൂരക്കാട്ടുകര അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ് സ്റ്റേറ്റ് ബാങ്ക് ഓഫ് ഇന്ത്യ , വിലങ്ങൻ ശാഖ യൂണിയൻ ബാങ്ക് ഓഫ് ഇന്ത്യ , പുഴയ്ക്കൽ ശാഖ ആരാധനാലയങ്ങൾ ചൂരക്കോട്ടുകാവ് ഭഗവതിക്ഷേത്രം രാമഞ്ചിറ ക്ഷേത്രം പാറേക്കാവ് ഭദ്രകാളി ക്ഷേത്രം ചൂരക്കാട്ടുകര ജുമ മുസ്ജിദ്
പുറനാട്ടുകര ഇംഗ്ലീഷ് വിലാസം https://ml.wikipedia.org/wiki/Puranattukara
കേരളത്തിൽ തൃശ്ശൂർ ജില്ലയിലെ ഒരു സെൻസസ് ടൗണാണ് പുറനാട്ടുകര .
അടാട്ട് ഗ്രാമപഞ്ചായത്ത് , പുഴയ്ക്കൽ ബ്ലോക്ക് പഞ്ചായത്ത് , അടാട്ട് കൃഷിഭവൻ, അടാട്ട് ഫാർമേഴ്സ് ബാങ്ക് എന്നിവയുടെ ആസ്ഥാനങ്ങൾ ഇവിടെയാണ് സ്ഥിതി ചെയ്യുന്നത്.
കേന്ദ്രീയ സംസ്കൃതവിദ്യാപീഠം (വ്യാസപീഠം), തൃശൂർ കേന്ദ്രീയവിദ്യാലയം , ശ്രീരാമകൃഷ്ണഗുരുകുല വിദ്യാമന്ദിരം, ശ്രീ ശാരദ ഗേൾസ് ഹയർസെക്കന്ററി സ്കൂൾ എന്നീ വി‍ദ്യാഭ്യാസസ്ഥാപനങ്ങളും ഇവിടെയാണുള്ളത്.
തൃശ്ശൂർ നഗരത്തിൽ നിന്ന് ഏകദേശം 8 കിലോമീറ്റർ വടക്കുപടിഞ്ഞാറുമാറിയാണ് പുറനാട്ടുകര സ്ഥിതിചെയ്യുന്നത്.
സമുദ്രനിരപ്പിൽ നിന്ന് താഴെ കിടക്കുന്ന കോൾപ്പാടങ്ങളാൽ ചുറ്റപ്പെട്ടതാണ് ഈ ഗ്രാമം.
2011-ലെ സെൻസസ് അനുസരിച്ച് ഈ ഗ്രാമത്തിൽ 24500 പുരുഷന്മാരും 26000 സ്ത്രീകളുമുണ്ട്.
1075 ആണ് സ്ത്രീപുരുഷാനുപാതം.
ജനസംഖ്യയിൽ ബഹുഭൂരിപക്ഷവും ഹിന്ദു - ക്രിസ്ത്യൻ മതവിശ്വാസികളാണ്.
പുറനാട്ടുകര മഹാവിഷ്ണുക്ഷേത്രം , ദേവിത്തറ ഭഗവതിക്ഷേത്രം , സെന്റ് സെബാസ്റ്റ്യൻസ് ചർച്ച് എന്നിവയാണ് ഗ്രാമത്തിലെ പ്രധാന ആരാധനാലയങ്ങൾ.
സ്റ്റേറ്റ് ബാങ്ക് ഓഫ് ഇന്ത്യ , സിൻഡിക്കേറ്റ് ബാങ്ക് എന്നിവയ്ക്ക് പുറനാട്ടുകരയിൽ ബ്രാഞ്ചുകളുണ്ട്.
ഇത് ഇവിടത്തെ ജനങ്ങൾക്ക് ബാങ്കിങ് സൗകര്യം എളുപ്പമാക്കുന്നു.
അടാട്ട് ഗ്രാമപഞ്ചായത്തിലെ 11, 12, 13, 14 വാർഡുകളിലായാണ് പുറനാട്ടുകര കിടക്കുന്നത്.
ഇവയിൽ 11 ആണ് പ്രധാന വാർഡ്.
പേരാമംഗലം പോലീസ് സ്റ്റേഷന്റെ പരിധിയിലാണ് പുറനാട്ടുകര വരുന്നത്.
ടർബോ (ചലച്ചിത്രം)
വൈശാഖ് സംവിധാനം ചെയ്ത , മിഥുൻ മാനുവൽ തോമസിൻ്റെ രചനയിൽമമ്മൂട്ടി കമ്പനിയുടെ കീഴിൽ മമ്മൂട്ടി നിർമ്മിച്ചഒരു ഇന്ത്യൻമലയാളം ആക്ഷൻ കോമഡി ചിത്രമാണ് ടർബോ .
മലയാള സിനിമയിൽ അരങ്ങേറ്റം കുറിച്ച രാജ് ബി ഷെട്ടി , സുനിൽ , കബീർ ദുഹാൻ സിംഗ് എന്നിവർക്കൊപ്പം മമ്മൂട്ടി ടൈറ്റിൽ റോളിൽ അഭിനയിക്കുന്നു.
അഞ്ജന ജയപ്രകാശ് , ബിന്ദു പണിക്കർ , ശബരീഷ് വർമ്മ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
സംഗീതം ക്രിസ്റ്റോ സേവ്യർ നിർവ്വഹിച്ചപ്പോൾ വിഷ്ണു ശർമ്മയും ഷമീർ മുഹമ്മദും യഥാക്രമം ഛായാഗ്രഹണവും എഡിറ്റിംഗും നിർവ്വഹിച്ചു.
ടർബോ 2024 മെയ് 23 ന് തിയേറ്ററിൽ റിലീസ് ചെയ്തു.
23 കോടി രൂപ ബജറ്റിലാണ് ടർബോ നിർമ്മിച്ചിരിക്കുന്നത്.
ചിത്രം 2023 ഒക്ടോബർ 24-ന് മമ്മൂട്ടി ഔദ്യോഗികമായി പ്രഖ്യാപിച്ചു.
പ്രധാന ഫോട്ടോഗ്രാഫി 2023 ഒക്ടോബറിൽ കോയമ്പത്തൂരിൽ ആരംഭിച്ചു , 2024 ഫെബ്രുവരി 18 ന് സമാപിച്ചു .
2024 മെയ് 23-ന് ടർബോ തീയറ്ററുകളിൽ റിലീസ് ചെയ്തു.
Turbo അതിൻ്റെ ആദ്യ ദിനത്തിൽ കേരളത്തിൽ നിന്ന് ₹ 6.25 കോടി നേടി , 2024-ലെ ഒരു മലയാളം ചിത്രത്തിന് ഏറ്റവും ഉയർന്ന ഓപ്പണിംഗ്-ഡേ ഗ്രോസ് ആയി .
ലോകമെമ്പാടുമായി ₹ 19.1 കോടി, ആകെ ₹ 26.50 കോടി.
നിരൂപകരിൽ നിന്നും പ്രേക്ഷകരിൽ നിന്നും സമ്മിശ്ര പ്രതികരണമാണ് ചിത്രത്തിന് ലഭിച്ചത്.
അവലംബങ്ങൾ ബാഹ്യ ലിങ്കുകൾ ടർബോ ഇന്റർനെറ്റ് മൂവി ഡാറ്റാബേസിൽ turbo malayalam movie budget; box office collection, hit or flop more info
രാധേ ശ്യാം ഇംഗ്ലീഷ് വിലാസം https://ml.wikipedia.org/wiki/Radhe_Shyam
രാധേ ശ്യാം പ്രഭാസും , പൂജ ഹെഗ്‌ഡെയും അഭിനയിച്ച് രാധാകൃഷ്ണ കുമാർ രചനയും സംവിധാനവും നിർവ്വഹിക്കുന്ന ഒരു ഇന്ത്യൻ റൊമാന്റിക് ഡ്രാമ ചിത്രമാണ്.
ഒരേ സമയം തെലുങ്ക് , ഹിന്ദി ഭാഷകളിലാണ് ചിത്രം ചിത്രീകരിച്ചിരിക്കുന്നത്.
യുവി ക്രിയേഷൻസും ടി-സീരീസും ചേർന്നാണ് ചിത്രം നിർമ്മിക്കുന്നത്.
1970-കളിലെ യൂറോപ്പ് പശ്ചാത്തലമാക്കി, ചിത്രത്തിന്റെ സംഗീതം ജസ്റ്റിൻ പ്രഭാകരനും മനോജ് പരമഹംസ ഛായാഗ്രഹണവും കോത്തഗിരി വെങ്കിടേശ്വര റാവു എഡിറ്റിംഗും നിർവ്വഹിച്ചിരിക്കുന്നു.
2021 ജൂലൈ 30-ന് റിലീസ് ചെയ്യാനാണ് ആദ്യം തീരുമാനിച്ചിരുന്നത്, കോവിഡ്-19 മഹാമാരി കാരണം അത് മാറ്റിവച്ചു.
2022 ജനുവരി 14-ന് സംക്രാന്തി ഉത്സവത്തോടനുബന്ധിച്ച് ചിത്രം റിലീസ് ചെയ്യാനാണ് ഷെഡ്യൂൾ ചെയ്തിരുന്നത്.
ഒടുവിൽ 2022 മാർച്ച് 11 ന് ഈ ചിത്രം തിയേറ്ററുകളിൽ റിലീസ് ചെയ്തു.
ചിത്രം ബോക്‌സ് ഓഫീസിൽ 100 കോടിയിലധികം നഷ്ടം നേരിട്ട സിനിമ ഇന്ത്യൻ സിനിമയിലെ തന്നെ ഏറ്റവും വലിയ പരാജയ സിനിമയായി മാറി.
അഭിനേതാക്കൾ പ്രഭാസ് – വിക്രമാദിത്യ പൂജ ഹെഗ്‌ഡെ - പ്രേരണ കൃഷ്ണം രാജു – പരമഹംസ ജയറാം - ജയരാജ്‌ ഷിപ്പിന്റെ ക്യാപ്റ്റൻ (അതിഥി വേഷം) സച്ചിൻ ഖേദേക്കർ - പ്രേരണയുടെ അച്ഛൻ ഭാഗ്യശ്രീ മുരളി ശർമ്മ കുനാൽ റോയ് കപൂർ സത്യൻ രാജ് വിശ്വകർമ ഫ്ലോറ ജേക്കബ് സാഷാ ചേത്രി സംഗീതം
ചിത്രത്തിന് സംഗീതമൊരുക്കാൻ എ.ആർ. റഹ്‌മാൻ സമീപിച്ചതായി റിപ്പോർട്ടുണ്ട്.
എന്നാൽ, റഹ്‌മാൻ സിനിമയിൽ ഒപ്പിട്ടിട്ടില്ല.
ഹിന്ദി, തെലുങ്ക് പതിപ്പുകൾക്കായി ചിത്രത്തിന് രണ്ട് വ്യത്യസ്ത സൗണ്ട് ട്രാക്കുകൾ ഉണ്ട്.
ഹിന്ദി ശബ്‌ദട്രാക്ക് മിഥൂൻ, അമാൽ മല്ലിക് , മനൻ ഭരദ്വാജ് എന്നിവർ ചേർന്നാണ് രചിച്ചിരിക്കുന്നത്, അതേസമയം ജസ്റ്റിൻ പ്രഭാകരൻ  തെലുങ്ക് പതിപ്പിലെ ഗാനങ്ങൾ രചിക്കുന്നത്  രണ്ട് പതിപ്പുകൾക്കുമുള്ള ചലച്ചിത്ര സ്‌കോറിന് പുറമേ.
മനോജ് മുൻതാഷിർ, രശ്മി വിരാഗ്, കുമാർ, മിഥൂൻ എന്നിവർ ഹിന്ദിക്ക് വരികൾ നൽകുമ്പോൾ കൃഷ്ണകാന്ത് തെലുങ്കിന് വരികൾ നൽകുന്നു.
എല്ലാ ഭാഷകളിലുമായി ആകെ 6 ഗാനങ്ങളാണ് ശബ്‌ദ ട്രാക്കിൽ ഉള്ളത്.
ചിത്രം 2021 ജൂലൈ 30-ന് റിലീസ് ചെയ്യാനായിരുന്നു ആദ്യം തീരുമാനിച്ചിരുന്നത്, എന്നിരുന്നാലും, ഇന്ത്യയിലെ കോവിഡ്-19 പകർച്ചവ്യാധി കാരണം അത് മാറ്റിവച്ചു.
പിന്നീട് 2021 ജൂലൈയിൽ, ചിത്രം തെലുങ്ക്, ഹിന്ദി, തമിഴ്, കന്നഡ, മലയാളം എന്നീ ഭാഷകളിൽ സംക്രാന്തി ഉത്സവത്തോടനുബന്ധിച്ച് 2022 ജനുവരി 14-ന് റിലീസ് ചെയ്യുമെന്ന് പ്രഖ്യാപിച്ചു.
ഭ്രമയുഗം
2024 ഫെബ്രുവരിയിൽ പുറ ത്തിറങ്ങിയ മലയാള ചലച്ചിത്രമാണ് ഭ്രമയുഗം: ദി ഏജ് ഓഫ് മാഡ്‌നസ് (അർത്ഥം: ഭ്രാന്തിന്റെ യുഗം).
രാഹുൽ സദാശിവൻ സംവിധാനം ചെയ്ത ഈ ചലച്ചിത്രം നൈറ്റ് ഷിഫ്റ്റ് സ്റ്റുഡിയോസും YNOT സ്റ്റുഡിയോയും സംയുക്തമായി നിർമ്മിക്കുന്നു.
മലയാളത്തിലെ -ഡാർക്ക് ഫാൻ്റസി ഹൊറർ ത്രില്ലർ ചിത്രമാണ്  ഭ്രമയുഗം.
ഐതിഹ്യമാലയിൽ നിന്നുള്ള മന്ത്രവാദത്തിന്റെ കഥകളും കുഞ്ചമൺ പോറ്റി എന്നറിയപ്പെടുന്ന ഒരു കഥാപാത്രവുമാണ് ഈ സിനിമയ്ക്ക് പ്രചോദനമായത്.
ചിത്രത്തിൽ മമ്മൂട്ടിക്കൊപ്പം അമൽഡ ലിസ്, അർജുൻ അശോകൻ , സിദ്ധാർത്ഥ് ഭരതൻ എന്നിവർ അഭിനയിക്കുന്നു.
2024 ഫെബ്രുവരി 15 ന് ഈ ചിത്രം റിലീസ് ചെയ്തു.
മമ്മൂട്ടി, അർജുൻ അശോകൻ, സിദ്ധാർത്ഥ് ഭരതൻ എന്നിവരുടെ പ്രകടനത്തെ നിരൂപകർ പ്രശംസിച്ചുകൊണ്ട് എഴുതി.
പതിനേഴാം നൂറ്റാണ്ടിലെ മലബാറിൽ തേവനും കോരനും പൊന്നാനിയിലെ പോർച്ചുഗീസ് അടിമക്കച്ചവടത്തിൻ്റെ പിടിയിൽ നിന്ന് രക്ഷപ്പെട്ട് കിഴക്കോട്ട് പലായനം ചെയ്തു.
രാത്രിയിൽ അവർ ഭാരതപ്പുഴയുടെ തീരത്ത് ക്യാമ്പ് ചെയ്യുന്നു.
എന്നാൽ കോരനെ ഒരു യക്ഷി കൊല്ലുന്നു.
രാവിലെ ഉപേക്ഷിക്കപ്പെട്ട ഒരു മനയിലെ മനയിലെക്കു തേവൻ ഓടിപ്പോകുന്നു.
തേങ്ങ മോഷ്ടിക്കുന്നതിനിടെ വീട്ടിലെ പാചകക്കാരൻ ഇയാളെ പിടികൂടുന്നു.
അദ്ദേഹത്തെ മനയിലെ തമ്പുരാനായ കൊടുമൺ പോറ്റിയുടെ മുമ്പാകെ കൊണ്ടുവരുന്നു.
അവൻ എവിടെനിന്നു വരുന്നു എന്ന് കൊടുമൺ പോറ്റി അവനോടു ചോദിക്കുകയും അവൻ ഒരു "പാണൻ" ആണെന്ന് മനസ്സിലാക്കുകയും ഒരു പാട്ട് പാടാൻ അവനോട് അഭ്യർത്ഥിക്കുകയും ചെയ്യുന്നു.
പോറ്റി തേവനെ പാട്ടിനെ അഭിനന്ദിക്കുകയും പോകാനുള്ള ആഗ്രഹം ഉണ്ടായിരുന്നിട്ടും രാത്രി മനയിൽ താമസിക്കണമെന്ന് നിർബന്ധിക്കുകയും ചെയ്യുന്നു.
പാചകക്കാരൻ തേവനെ അവൻറെ മുറി കാണിച്ചു കൊടുക്കുമ്പോൾ വീടിനെക്കുറിച്ചോ അതിന്റെ പശ്ചാത്തലത്തെക്കുറിച്ചോ ചോദ്യങ്ങൾ ചോദിക്കുന്നതിൽ നിന്ന് അവനെ നിരുത്സാഹപ്പെടുത്തുന്നു.
വരാഹി ദേവി ചാത്തൻ എന്ന അസുരസഹായി സമ്മാനിച്ച ചുടലൻ പോറ്റിയുടെ പിൻഗാമിയാണ് കൊടുമൺ പോറ്റിയെന്ന് അടുത്ത കുറച്ച് ദിവസങ്ങളിൽ അദ്ദേഹം പാചകക്കാരനിൽ നിന്ന് മനസ്സിലാക്കുന്നു.
ചാത്തൻ്റെ നിരന്തരമായ പീഡനം അവനെ ഭ്രാന്തനാക്കി അത് ചുടലൻ പോറ്റിയെയും കുടുംബത്തെയും കൊല്ലുന്നു.
കൊടുമൺ പോറ്റി ഒടുവിൽ ചാത്തനെ തോൽപ്പിച്ച് മാളികയുടെ തട്ടിൽ ചങ്ങലക്കിടുന്നു എന്നും തേവൻ മനസ്സിലാക്കൂന്നു.
ഒരു ദിവസം പാചകക്കാരൻ വീട്ടുമുറ്റത്ത് ഒരു  ശവക്കുഴി കുഴിക്കുന്നത് തേവൻ കാണുന്നു.
തന്നേ കൊല്ലുവാനാണ് ഇതെന്ന് അവൻ അനുമാനിക്കുന്നു.
പരിഭ്രാന്തനായി അവൻ അവിടെനിന്നു പോകാൻ ശ്രമിക്കുന്നു.
പക്ഷേ കഴിയുന്നില്ല.
അപ്പോഴാണ് തനിക്ക് ഓർമ നഷ്ടപ്പെട്ടെന്നും മാസങ്ങളോളം മനയിൽ കുടുങ്ങിക്കിടക്കുകയാണെന്നും അവൻ തിരിച്ചറിയുന്നു.
ശവക്കുഴി അവനുള്ളതല്ല കൊടുമണിന് വേണ്ടിയുള്ളതാണെന്ന് പാചകക്കാരൻ തേവനോട് പറയുന്നു.
താഴെയുള്ള കൊടുമൺ യഥാർത്ഥത്തിൽ വേഷംമാറിയ ചാത്തനാണ്.
അയാൾ യഥാർത്ഥ കൊടുമണ്ണിനെ തടവിലാക്കി ഭ്രാന്തനാക്കി.
ഒടുവിൽ മരണത്തിലേക്ക് നയിച്ചു.
ചാത്തനെ തോൽപിച്ച് കളപ്പുരയിലെ ഒരു രഹസ്യ അറയിൽ സ്ഥാപിച്ചിരിക്കുന്ന വിളക്ക് അണ്ണച്ച് നെഞ്ചിൽ കുത്തി അവിടെ കുടുക്കുക എന്നതാണ് പാചകക്കാരനും തേവനും മനയിൽ നിന്ന് രക്ഷപ്പെടാനായി കണ്ട ഏക മാർഗം.
ഒരു തർക്കത്തിനിടെ പാചകക്കാരൻ ചാത്തൻ്റെ അരയിൽ നിന്ന് അറയുടെ താക്കോൽ മോഷ്ടിക്കുന്നു.
അവൻ ചേമ്പർ തുറന്ന് വിളക്ക് ഊതി ചാത്തനെ ദുർബലനാക്കുന്നു.
തേവനും പാചകക്കാരനും ചാത്തൻ്റെ വേഷവിധാനത്തിന് തീ കൊളുത്തുന്നു.
അപ്പോൾ ഉള്ളിലെ ജീവി പുറത്തുവരുന്നു.
കൊടുമണിൻ്റെ അവിഹിത പുത്രനാണെന്ന് താനെന്ന് വെളിപ്പെടുത്തുന്ന പാചകക്കാരൻ ചാത്തൻ്റെ മേൽ അധികാരം നൽകുന്ന മോതിരം ധരിക്കാൻ ശ്രമിക്കുന്നു.
പക്ഷേ മോതിരത്തിൻ്റെ ശക്തി അവനെ ദുഷിപ്പിക്കുമെന്ന് വിശ്വസിക്കുന്ന തേവൻ അവനെ തടയുന്നു.
ഇരുവരും യുദ്ധം ആരംഭിക്കുമ്പോൾ തീ മനയെ നശിപ്പിക്കുകയും അത് അവരുടെ മേൽ വീഴുകയും ചെയ്യുന്നു.
മനയുടെ അവശിഷ്ടങ്ങളിൽ നിന്ന് തേവൻ നടക്കുന്നു.
പക്ഷേ പാചകക്കാരൻ അവനെ ആക്രമിക്കുന്നു.
ആക്രമണത്തിനിടയിൽ അത് യഥാർത്ഥ തേവനല്ല വേഷംമാറിയ ചാത്തനാണെന്ന് പാചകക്കാരൻ മനസ്സിലാക്കുന്നു.
ഭയന്നുവിറച്ച പാചകക്കാരൻ കാട്ടിലേക്ക് ഓടിപ്പോകുന്നു.
നദി മുറിച്ചുകടക്കുമ്പോൾ ഒരു പോർച്ചുഗീസ് പട്ടാളക്കാരനെ കാണുന്നു.
ചാത്തൻ്റെ തന്ത്രങ്ങളിൽ ഒന്നാണെന്ന് കരുതി അയാൾ പട്ടാളക്കാരനെ ആക്രമിക്കുന്നു.
പട്ടാളക്കാരൻ അവനെ വെടിവച്ചു കൊല്ലുന്നു.
പോർച്ചുഗീസ് പട്ടാളക്കാർ കാട്ടിലൂടെ പോകുന്നു.
നദി മുറിച്ചുകടന്ന് മനയിലേക്ക് നീങ്ങുന്നു.
അതേസമയം ചാത്തൻ വളയവും പിടിച്ച് കാട്ടിലൂടെ നടക്കുന്നു.
കാസ്റ്റ് കൊടുമൺ പോറ്റി - മമ്മൂട്ടി തേവൻ എന്ന നാടോടിക്കഥ ഗായകൻ - അർജുൻ അശോകൻ കൊടുമൺ പോറ്റിയുടെ പാചകക്കാരൻ - സിദ്ധാർത്ഥ് ഭരതൻ .
കൊടുമൺ പോറ്റിയുടെ അധീനതയിലുള്ള യക്ഷി - അമൽഡ ലിസ് തേവന്റെ സുഹൃത്തായ കോരൻ - മണികണ്ഠൻ ആർ.ആചാരി നിർമ്മാണം വികസനം
സംവിധായകന്റെ മുൻ ചിത്രമായ ഭൂതകാലം (2022) പുറത്തിറങ്ങിയ ഉടൻ നിർമ്മാതാവ് ചക്രവർത്തി രാമചന്ദ്ര രാഹുൽ സദാശിവനെ കണ്ടു.
ഹൊറർ ചിത്രങ്ങൾക്ക് മാത്രമായി ഒരു പ്രൊഡക്ഷൻ ഹൗസ് ആരംഭിക്കുന്നതിനായി അദ്ദേഹം YNOT സ്റ്റുഡിയോയുടെ എസ്. ശശികാന്തുമായി സഹകരിച്ചു, നൈറ്റ് ഷിഫ്റ്റ് സ്റ്റുഡിയോസ്, ഈ സംരഭത്തിലെ ആദ്യ ചിത്രമാണ് ഭ്രമയുഗം.
ഈ കഥ " കേരളത്തിൻ്റെ ഇരുണ്ട യുഗത്തിൽ വേരൂന്നിയതാണ്" എന്ന് ചിത്രത്തിന്റെ ലോഞ്ചിംഗ് വേളയിൽ രാഹുൽ പറഞ്ഞു.
അഞ്ച് ഇന്ത്യൻ ഭാഷകളിൽ ഒരേസമയം ചിത്രം റിലീസ് ചെയ്തു.
മലയാളം നോവലിസ്റ്റ് ടി ഡി രാമകൃഷ്ണൻ ചിത്രത്തിന്റെ സംഭാഷണങ്ങൾ തയ്യാറാക്കാൻ രാഹുലിന്റെ കൂടെ ചേർന്നു.
മമ്മൂട്ടി പ്രതിനായക വേഷത്തിലും അർജുൻ അശോകൻ നായകനുമായാണ് ഈ ചിത്രത്തിൽ അഭിനയിക്കുന്നത്.
സിദ്ധാർത്ഥ് ഭരതൻ , അമാൽഡ ലിസ് എന്നിവരും ചിത്രത്തിന്റെ ലോഞ്ചിംഗ് സമയത്ത് പ്രഖ്യാപിച്ച മറ്റ് അഭിനേതാക്കളിൽ ഉൾപ്പെടുന്നു.
ഛായാഗ്രാഹകനായി ഷെഹ്‌നാദ് ജലാലും സംഗീത സംവിധായകനായി ക്രിസ്റ്റോ സേവിയറും പ്രൊഡക്ഷൻ ഡിസൈനറായി ജോതിഷ് ശങ്കറും ഈ ചിത്രത്തിന്റെ നിർമ്മാണ വേളയിൽ പങ്കുചേർന്നു.
പദ്ധതിയുടെ പ്രധാന ചിത്രീകരണം 2023 ഓഗസ്റ്റ് 17-ന് ആരംഭിച്ചു.
കൊച്ചി എംജെഐ സ്റ്റുഡിയോയിൽ പൂജാ ചടങ്ങുകളോടെ ആരംഭിച്ച ചിത്രീകരണം പിന്നീട് ഒറ്റപ്പാലത്ത് തുടർന്നു.
സെപ്റ്റംബർ 16-ന് മമ്മൂട്ടി തന്റെ ഭാഗങ്ങളുടെ ചിത്രീകരണം പൂർത്തിയാക്കി,  ചിത്രീകരണം 2023 ഒക്ടോബർ 18-ന് അവസാനിച്ചു.
'ഭ്രമയുഗം' എന്ന ചിത്രത്തിലെ മമ്മൂട്ടിയുടെ ഫസ്റ്റ് ലുക്ക് മമ്മൂട്ടിയുടെ 72-ാം ജന്മദിനത്തിൽ പുറത്തിറങ്ങി.
2024 ജനുവരി 11-ന്, 2 മിനിറ്റും 11 സെക്കൻഡും ദൈർഘ്യമുള്ള ചിത്രത്തിൻ്റെ ഒരു ടീസർ പുറത്തിറങ്ങി.
2024 ഫെബ്രുവരി 10 ന് അബുദാബിയിൽ നടന്ന ഒരു ചടങ്ങിൽ ഭ്രമയുഗത്തിന്റെ ബ്ലാക്ക് ആൻഡ് വൈറ്റ് ട്രെയിലർ പുറത്തിറക്കി, അവിടെ മമ്മൂട്ടിയും പങ്കെടുത്തു.
ചിത്രം ബ്ലാക്ക് ആൻഡ് വൈറ്റ് ഫോർമാറ്റിൽ 2024 ഫെബ്രുവരി 15 ന് പുറത്തിറങ്ങി.
നിരൂപകരിൽ നിന്നും പ്രേക്ഷകരിൽ നിന്നും വളരെ നല്ല അഭിപ്രായങ്ങൾ ഈ ചലച്ചിത്രത്തിന് ലഭിച്ചു.
കേരളത്തിൽ ആദ്യ ദിനം തന്നെ 3 കോടി കളക്ഷൻ നേടിയ ചിത്രം ആദ്യ വാരാന്ത്യത്തിൽ ആഗോളതലത്തിൽ 32 കോടിയിലധികം കളക്ഷൻ നേടി.
ക്രിസ്റ്റോ സേവ്യറാണ് ചിത്രത്തിന് സംഗീതം നൽകിയത്.
/link ട്രാക്ക് ലിസ്റ്റിംഗ് - മലയാളം നം.
തലക്കെട്ട് വരികൾ ഗായകൻ(കൾ) നീളം 1.
"കൊടുമൺ പോറ്റി" തീം വാദ്യസംഗീതം 1:39 2.
"പൂമണി മാളിക" അമ്മു മരിയ അലക്സ് ക്രിസ്റ്റോ സേവ്യർ 3:09 3.
"തമ്പയെ" ദിന് നാഥ് പുത്തഞ്ചേരി ക്രിസ്റ്റോ സേവ്യർ 2:02 4.
"ആദിത്യൻ ഇല്ലത്തെ" ദിന് നാഥ് പുത്തഞ്ചേരി ക്രിസ്റ്റോ സേവ്യർ 3:31 5.
"ആരംഭം" ദിന് നാഥ് പുത്തഞ്ചേരി ക്രിസ്റ്റോ സേവ്യർ, അഥീന 3:41 6.
"ഭ്രാന്തിൻ്റെ യുഗം" ദിന് നാഥ് പുത്തഞ്ചേരി ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16 ട്രാക്ക് ലിസ്റ്റിംഗ് - തമിഴ് നം.
"പൂമണി മാളിഗൈ" മധുരകവി ശ്രീകാന്ത് ഹരിഹരൻ 3:09 3.
"സെങ്കോൺ" മധുരകവി ശ്രീകാന്ത് ഹരിഹരൻ 2:02 4.
"ആധവൻ ഇല്ലാ" മധുരകവി ശ്രീകാന്ത് ഹരിഹരൻ 3:31 5.
"ആരംഭം" മധുരകവി ശ്രീകാന്ത് ഹരിഹരൻ, അഥീന 3:41 6.
"ഭ്രാന്തിൻ്റെ യുഗം" മധുരകവി ശ്രീകാന്ത് ഹരിഹരൻ, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16 ട്രാക്ക് ലിസ്റ്റിംഗ് - തെലുങ്ക് നം.
"പുന്നഗ പൂത്തോട്ട" പൂർണാചാരി സായ് വിഘ്നേഷ് 3:09 3.
"ഈ മഹാ ലോകാന" പൂർണാചാരി സായ് വിഘ്നേഷ് 2:02 4.
"സൂരീടെ ലേക്കുൻ്റെ" പൂർണാചാരി സായ് വിഘ്നേഷ് 3:31 5.
"ആരംഭം" പൂർണാചാരി സായ് വിഘ്നേഷ്, അഥീന 3:41 6.
"ഭ്രാന്തിൻ്റെ യുഗം" പൂർണാചാരി സായ് വിഘ്നേഷ്, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16 ട്രാക്ക് ലിസ്റ്റിംഗ് - കന്നഡ നം.
"ഭൂമി മാലിക" വി മനോഹർ സായ് വിഘ്നേഷ് 3:09 3.
"ഈ മഹാ ലോകാദി" വി മനോഹർ സായ് വിഘ്നേഷ് 2:02 4.
"ആദിത്യനില്ലടെ" വി മനോഹർ സായ് വിഘ്നേഷ് 3:31 5.
"ആരംഭം" വി മനോഹർ സായ് വിഘ്നേഷ്, അഥീന 3:41 6.
"ഭ്രാന്തിൻ്റെ യുഗം" വി മനോഹർ സായ് വിഘ്നേഷ്, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16 ട്രാക്ക് ലിസ്റ്റിംഗ് - ഹിന്ദി നം.
"പൂജാനിയേ മാലിക്" റിയ മുഖർജി ശ്രീകാന്ത് ഹരിഹരൻ 3:09 3.
"ഹോ തും ഹായ്" റിയ മുഖർജി ശ്രീകാന്ത് ഹരിഹരൻ 2:02 4.
"തിമിർ ഹേ" റിയ മുഖർജി ശ്രീകാന്ത് ഹരിഹരൻ 3:31 5.
"ആരംഭം" റിയ മുഖർജി ശ്രീകാന്ത് ഹരിഹരൻ, അഥീന 3:41 6.
"ഭ്രാന്തിൻ്റെ യുഗം" റിയ മുഖർജി ശ്രീകാന്ത് ഹരിഹരൻ, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16 അവലംബങ്ങൾ പുറത്തേക്കുള്ള കണ്ണികൾ ഭ്രമയുഗം ഇന്റർനെറ്റ് മൂവി ഡാറ്റാബേസിൽ
ആദിപുരുഷ്
രാമായണത്തെ അടിസ്ഥാനമാക്കി നിർമ്മിച്ച ഇന്ത്യൻ ഇതിഹാസ പുരാണ ചിത്രമാണ് ആദിപുരുഷ് .
ഓം റൗത്ത് രചനയും സംവിധാനവും നിർവ്വഹിക്കുന്ന ചിത്രം നിർമ്മിക്കുന്നത് ടി-സീരീസും റെട്രോഫിലിസും ചേർന്നാണ്.
ഹിന്ദി, തെലുങ്ക് ഭാഷകളിൽ ഒരേസമയം ചിത്രീകരിച്ച ഈ ചിത്രത്തിൽ രാമനായി പ്രഭാസും ജാനകിയായി കൃതി സനോനും ലങ്കേഷായി സെയ്ഫ് അലി ഖാനും അഭിനയിക്കുന്നു.
2020 ഓഗസ്റ്റിൽ ഒരു ഔദ്യോഗിക മോഷൻ പോസ്റ്ററിലൂടെയാണ് ആദിപുരുഷ് പ്രഖ്യാപിച്ചത്.
പ്രിൻസിപ്പൽ ഫോട്ടോഗ്രഫി 2021 ഫെബ്രുവരിയിൽ ആരംഭിച്ച് 2021 നവംബറിൽ അവസാനിച്ചു, പ്രാഥമികമായി മുംബൈയിൽ നടക്കുന്നു, തുടർന്ന് പോസ്റ്റ്-പ്രൊഡക്ഷൻ ജോലികൾ.
ചിത്രത്തിന്റെ സംഗീതം ഒരുക്കിയിരിക്കുന്നത് അജയ്-അതുൽ ആണ്.
ആദിപുരുഷിന് ₹600-700 കോടിയോളം ചിലവിട്ടിട്ടുണ്ട്, ഇന്ത്യയിൽ ഇതുവരെ നിർമ്മിച്ചതിൽ വച്ച് ഏറ്റവും ചെലവേറിയ  ചിത്രമാണ്.
ആദിപുരുഷ് 2023 ജൂൺ 16-ന് പുറത്തിറങ്ങി.
ചിത്രത്തിന്റെ സംവിധാനം, തിരക്കഥ, സംഭാഷണം, ഛായാഗ്രഹണം, ഇതിഹാസത്തിൽ നിന്നുള്ള വികലമാക്കൽ, വിഷ്വൽ ഇഫക്റ്റുകൾ എന്നിവയെ വിമർശിച്ച നിരൂപകരിൽ നിന്ന് മോശം നിരൂപണങ്ങളാണ് ഇതിന് ലഭിച്ചത്.
ചിത്രം കാണാൻ ഹനുമാൻ എത്തുമെന്നും അതിനായി തീയറ്ററിൽ സീറ്റ്‌ ഒഴിച്ചിടണമെന്നുമുള്ള ആവശ്യം വിമർശനത്തോടൊപ്പം പരിഹാസങ്ങളും ഏറ്റുവാങ്ങി.
ഈ ചിത്രം രാമായണത്തിന്റെ ഒരു മോശം പുനഃസൃഷ്ടിയായാണ് കണക്കാക്കുന്നത്.
ശക്തമായ ഓപ്പണിംഗ് വാരാന്ത്യമുണ്ടായിട്ടും, സിനിമ അതിന്റെ വേഗത നിലനിർത്താൻ സാധിച്ചില്ല.
ചിത്രം ബോക്സോഫീസിൽ പരാജയപ്പെട്ടു.
അഭിനേതാക്കൾ പ്രഭാസ് - രാമൻ കൃതി സനോൻ - സീത സൈഫ് അലി ഖാൻ - രാവണൻ സണ്ണി സിംഗ് - ലക്ഷ്മണൻ ദേവദത്ത നാഗേ - ഹനുമാൻ വത്സൽ ഷേത്ത് - ഇന്ദ്രജിത്ത് സോണൽ ചൗഹാൻ തൃപ്തി തോരാട്മൽ റിലീസ്
ആദിപുരുഷ് 2023 ജൂൺ 16ന് ഹിന്ദിയിലും തെലുങ്കിലും തമിഴ്, കന്നഡ, മലയാളം ഭാഷകളിലെ ഡബ്ബ് ചെയ്ത പതിപ്പുകൾക്കൊപ്പം തിയറ്ററുകളിൽ റിലീസ് ചെയ്യാൻ ഷെഡ്യൂൾ ചെയ്തിരുന്നു.
ഇത് 2022 ഓഗസ്റ്റ് 11 ന് റിലീസ് ചെയ്യാൻ നേരത്തെ ഷെഡ്യൂൾ ചെയ്തിരുന്നെങ്കിലും ലാൽ സിംഗ് ഛദ്ദ എന്ന അമീർ ഖാൻ ചിത്രത്തിൻ്റെ റിലീസ് കാരണം പിന്നീട് മാറ്റിവച്ചു.